Χρήση ΤΠΕ στην ανάπτυξη συστημικής σκέψης για βιώσιμη κατανάλωση σε υποψήφιους εκπαιδευτικούς πρωτοβάθμιας εκπαίδευσης: Η περίπτωση της διατροφής
Creators: name: Παράσχου, Αθανασία Πτολεμαίου
Publisher: name: Aristotle University of Thessaloniki
Year: 2022
Subjects: Συστημική Σκέψη
ΤΠΕ
Υποψήφιοι εκπαιδευτικοί πρωτοβάθμιας εκπαίδευσης
Systems’ thinking
ICT
Prospective primary school teachers

description: Σκοπός της παρούσας εργασίας είναι να διερευνηθεί το επίπεδο συστημικής σκέψης υποψηφίων εκπαιδευτικών πρωτοβάθμιας εκπαίδευσης σε θέματα βιωσιμότητας, τα οποία σχετίζονται με τη διατροφή και κατά πόσον το επίπεδο αυτό μπορεί να αναπτυχθεί μετά από κατάλληλη διδακτική παρέμβαση αξιοποιώντας τις Τεχνολογίες της Πληροφορίας και της Επικοινωνίας (ΤΠΕ). Για τον σκοπό αυτό, σχεδιάστηκε και υλοποιήθηκε μια σχετική διδακτική παρέμβαση διάρκειας 6 διδακτικών ωρών (6*45΄) και συλλέχθηκαν δεδομένα από εννοιολογικούς χάρτες που δημιούργησαν 31 υποψήφιοι/ες εκπαιδευτικοί πρωτοβάθμιας εκπαίδευσης, Φύλλα Εργασίας που συμπλήρωσαν και μοντέλα προσομοίωσης που κατασκεύασαν με τη χρήση του λογισμικού loopy. Οι δραστηριότητες αυτές πραγματοποιήθηκαν από τους/τις συμμετέχοντες/σες τόσο ατομικά όσο και σε 14 ομάδες των 2-3 ατόμων. Πιο αναλυτικά, πριν και μετά την υλοποίηση της διδακτικής παρέμβασης οι συμμετέχοντες/σες κλήθηκαν να δημιουργήσουν εννοιολογικούς χάρτες που θα αξιολογούσαν την ανάπτυξη συστημικής σκέψης σε θέματα σχετικά με τη διατροφή. Στα Φύλλα Εργασίας, μεταξύ άλλων, τους ζητήθηκε να προτείνουν λύσεις σε σύνθετα προβλήματα σχετικά με το περιβάλλον και με αυτό τον τρόπο επιχειρήθηκε να αξιολογηθεί το ανώτερο επίπεδο συστημικής σκέψης (δοκιμή τακτικών). Από τη δημιουργία προσομοιώσεων στο λογισμικό loopy επιχειρήθηκε να αξιολογηθούν οι επιδόσεις των υποψηφίων εκπαιδευτικών πρωτοβάθμιας στη δημιουργία προσομοιώσεων για το βοδινό κρέας και κατ’ επέκταση η συστημική τους σκέψη. Η ανάλυση των δεδομένων που προέκυψαν από την έρευνα δεν έδωσε ενθαρρυντικά αποτελέσματα για τη συστημική σκέψη των συμμετεχόντων/σων και για τις αντιλήψεις τους για τις όψεις της βιωσιμότητας στη διατροφή, ακόμη και μετά τη διδακτική παρέμβαση, αφού παρατηρήθηκαν μόνο μερικές μικρές διαφοροποιήσεις, οι οποίες δεν είναι αξιοσημείωτες.
description: The purpose of this study is to emphasize on the aspects of sustainable consumption as well as to amplify the systems’ thinking of the prospective primary school teachers on subjects regarding nutrition utilizing Information Computer Technology ICT. To support this cause, a relevant teaching intervention was designed and implemented lasting 6 teaching hours (6 * 45΄). Data were collected from conceptual maps generated by 31 prospective primary school teachers, worksheets they completed and simulation models they created using loopy software. These activities were carried out by the participants both individually and collective, in 14 groups of 2-3 people. In more detail, before and after the implementation of the teaching intervention, the participants were asked to create conceptual maps that would evaluate the development of systems’ thinking on issues related to nutrition. In the worksheets, among other requests, the participants were asked to suggest solutions to complex problems related to the environment. In this way, there was an attempt to assess the higher level of systems’ thinking (testing policy). From the simulation creations in the loopy software, an attempt was made to evaluate the performance of the prospective primary school teachers in the creation of simulations for beef and consequently their systems’ thinking. The analysis of the data obtained from the research did not produce encouraging results for the systems’ thinking of the participants and for their perceptions on the prospects of sustainability in nutrition, even after the teaching intervention, as the differences observed are not worth mentioning.